OzLabs/hebrew-wiki-articles huggingface dataset:
ציקלואידה

יצירת ציקלואידה
ציקלואידה שנוצרה על ידי מעגל שרדיוסו = 2
ציקלואידה היא צורה גאומטרית המתארת את מסלולה של נקודה קבועה על גבי מעגל המתגלגל (ללא החלקה) על קו ישר. אורך העקומה הוא פי ארבעה מקוטר המעגל שיצר אותה, והשטח הכלוא בינה לבין ציר ה-x הוא פי שלושה משטח המעגל.

ציקלואידה הפוכה היא המסלול שפותר שתי בעיות ידועות העוסקות במציאת עקום גאומטרי תחת השפעת כבידה אחידה (ללא חיכוך): את בעיית הברכיסטוכרון (הזמן הוא הקצר ביותר) וכן את בעיית הטאוטוכרון (הזמן איננו תלוי בנקודת ההתחלה).

== משוואות ==
ציקלואידה העוברת דרך ראשית הצירים, הנוצרת דרך מעגל בעל רדיוס r, ניתנת לתיאור פרמטרי בקואורדינטות קרטזיות על ידי המשוואות:
: <math>\ x = r( t - \sin t)</math>
: <math>\ y = r( 1 - \cos t)</math> 

כאשר t הוא פרמטר ממשי, המייצג את גודל הזווית, הנמדדת ברדיאנים, בה הכדור היוצר את הציקלואידה הסתובב. עבור כל t נתון, מרכז המעגל היוצר את הציקלואידה שוכן ב- x = rt, y = r.

זוהי עקומה רציפה וחלקה (גזירה אינסוף פעמים) בכל מקום פרט לנקודות המפגש עם ציר ה-x, שם היא איננה גזירה. בנקודות בהן היא גזירה מתקיים:
: <math>\left(\frac{dy}{dx}\right)^2 = \frac{2r}{y}-1</math>

== שטח ==
השטח הכלוא תחת קשת ציקלואידה יחידה, מתקבל מהמשוואות שלמעלה על ידי:

<math>0 \le t \le 2 \pi</math>

השטח הכלוא מתחת לגרף הוא האינטגרל: <math>\begin{align}
 A &= \int_{t=0}^{t=2 \pi} y \, dx
\end{align}</math>

התוצאה מתקבלת על ידי החלפת משתנים, לפי המשוואות שלמעלה: <math>\frac{dx}{dt} = r(1 - \cos t)</math>, נקבל:

<math>\begin{align}
 A &= \int_{t=0}^{t=2 \pi} y \, dx = \int_{t=0}^{t=2 \pi} r^2(1 - \cos t)^2 dt 
 &= \left. r^2 \left(\frac{3}{2}t - 2\sin t + \frac{1}{2} \cos t \sin t\right) \right|_{t=0}^{t=2\pi} 
 &= 3 \pi r^2.
\end{align}</math>

קיבלנו כי שטחה של הציקלואידה הוא פי שלושה משטח המעגל היוצר אותה. 

תוצאה זו ניתן לקבל גם בעזרת עקרון קאוואליירי (שיטה דומה פותחה על ידי ז'יל פרסון דה רוברוואל).

== אורך הקשת ==
הפיתוח למציאת אורך קשת הציקלואידה הוא:

<math>\begin{align}
 S &= \int_0^{2\pi} \left[\left(\frac{\operatorname d\!y}{\operatorname d\!t}\right)^2 + \left(\frac{\operatorname d\!x}{\operatorname d\!t}\right)^2\right]^\frac{1}{2} \operatorname d\!t 
 &= \int_0^{2\pi} r \sqrt{2 - 2\cos(t)}\, \operatorname d\!t 
 &= 2\,r \int_0^{2\pi} | \sin \frac{t}{2}\ | \operatorname d\!t 
 &= 8\,r.
\end{align}</math>

==שימושים טכנולוגיים==
מטוטלת ציקלואידית
מטוטלת ציקלואידית: בזכות האיזוכרוניות, מטוטלת שמסלולה ציקלואידי תגיע אל מרכז מסלולה במרווחי זמן קבועים, גם אם מהירותה התחילית איטית מדי כדי להגיע אל קצות מסלולה. כדי ליצור מטוטלת, שמסלולה בצורת ציקלואידה, יש לקשור חבל למשקולת מצדו התחתון, ואת צדו העליון יש לקשור אל מקום המפגש בין שתי ציקלואידות קשוחות, קמורות.

שימושים ארכיטקטוניים בציקלואידה נדירים ביותר. אפשר למצוא בנייני ציבור מעטים, ברחבי העולם, שקימורי גגותיהם ציקלואידיים. אולם אלו די נדירים.

==ראו גם==
*קרדיואידה
*אסטרואידה
*דלתואידה
*בעיית הברכיסטוכרון
*בעיית הטאוטוכרון

==קישורים חיצוניים==

* 
* 

קטגוריה:עקומות
קטגוריה:מעגל
הפארק הלאומי גומבה

טנזניה: פארקים
הפארק הלאומי גומבה הוא פארק לאומי קטן יחסית הנמצא בטנזניה. הפארק הוקם בשנת 1968, כדי לספק הגנה לאלפי שימפנזות שעברו התעללות או נסחרו כחיות מחמד. הפארק התפרסם לאחר שחוקרת הפרימטים ג'יין גודול, סייעה לפארק ולשימפנזות בו בזמן שהותה בטנזניה. שטחו של הפארק הוא 52 קילומטרים מרובעים.

== בעלי חיים וצמחייה ==
בנוסף לשימפנזות יש בפארק יער גשם טרופי ענק ובעלי חיים רבים כמו אנטילופות, קופים, חזיריים, פיליים, גחניים, צבועיים והיפופוטם. סך הכל יש בפארק 87 מינים של יונקים, 367 מינים של עופות, 40 מיני זוחלים, 23 מיני דו-חיים ו-1174 מיני צמחים.

==לקריאה נוספת==
* דייוויד קאומן, מפעל החיים של ג'ין גודול, נשיונל ג'יאוגרפיק ישראל, גיליון 149, אוקטובר 2010

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
גומבה
M

M (אם) היא האות השלוש עשרה באלפבית הלטיני.

== היסטוריה ==
האות M מייצגת את הצליל "מ" ומקורה באות היוונית מו (Μ, μ) שהתפתחה מהאות הפיניקית "מ" (המייצגת את המילה "מים").

== ייצוגים נוספים ==
דגל הקוד הבינלאומי של האות M.]]

באלפבית פונטי מיוצגת האות על ידי המילה "מייק" (Mike).

בקוד מורס מיוצגת האות על ידי שני קווים:
<tt>- -</tt>

בקוד ASCII מיוצגת האות על ידי 77 (M) ו-109 (m).

ובכתב ברייל:
:60px

== התפתחות האות M ==
{| align="center" border="0" cellpadding="5"
|align="center" width="130px"|פרוטו כנעני
|align="center" width="130px"|פיניקי
|align="center" width="130px"|יווני
|align="center" width="130px"|אטרוסקי
|align="center" width="130px"|לטיני
|-
|align="center" valign="top" width="130px"|סימן למים פרוטו כנעני
|align="center" valign="top" width="130px"|מם פיניקית
|align="center" valign="top" width="130px"|מו יוונית
|align="center" valign="top" width="130px"|M אטרוסקית
|align="center" valign="top" width="130px"|M לטינית
|}

== משמעויות נוספות של האות M ==
* באסטרונומיה מייצגת האות עצמים השייכים ל"קטלוג מסיה".
* בלוחות שנה מייצגת האות את המילה "Monday" – "יום שני".
* בכימיה:
** M מייצגת מולריות (M) של תמיסות.
** m מייצגת מאסה (m), וכן בפיזיקה.
* במחשבים:
** M מייצגת קידומת בינארית, שמשמעה 2<sup>20</sup> = 1,048,576 .
* בכלכלה:
** M מייצגת את המספר מיליון לדוגמה: $25M משמעו 25 מיליון דולרים.
** כמו כן M מייצגת יבוא.
* בצרפתית, "M." היא קיצור של המילה "מר" בצרפתית (Monsieur).
* בקולנוע:
** M הוא שם הקוד של ראש השירות החשאי הבריטי, ה-MI6 בסרטי ג'יימס בונד.
* בדקדוק אנגלי וכן במערכות מידע ובגנאלוגיה M מסמלת מין זכר.
* בקוד לוחות הרישוי הבינלאומי, M מייצגת את מלטה.
* במתמטיקה:
** M מייצגת מטריצה.
* בשיטה המטרית:
** m מייצגת מטר (meter).
* בספרות רומיות M מייצגת את המספר 1000.
* בדנמרק האות M מהווה כינויה של הרכבת התחתית של קופנהגן.

==קישורים חיצוניים==

* 

קטגוריה:אלפבית לטיני
קטגוריה:1000 (מספר)
קטגוריה:1000000 (מספר)
עין הדג

עין הדג הוא אתר אינטרנט ישראלי העוסק בקולנוע.

== שם האתר ==
האתר קרוי על שם העדשה הרחבה "עין הדג" ומתכתב עם כינויו של מקים האתר דורון פישלר – "רד פיש" (דג אדום).

== היסטוריה ==
האתר הוקם ב-13 באוקטובר 2000 בכותרת "ביקורות קולנוע לאנשים שאינם סובלים ביקורות קולנוע" ובמטרה ליצור אלטרנטיבה לביקורות הקולנוע בכלי התקשורת הגדולים, שלדעת עורכי האתר, אינן קשובות לטעמו ולצרכיו של הקהל. בהתייחסם לביקורות אלו מרבים משתמשי האתר להשתמש בשם הפיקטיבי "נחמן שניצקליין" (הלחם של שמות מבקרי הקולנוע נחמן אינגבר, מאיר שניצר ואורי קליין) ככינוי בוז לביקורת אשר נתפסת לדידם כיומרנית, מתעלמת מערכו של הסרט כבידור, ושופטת אותו בקריטריונים צרים של אמנות הקולנוע האירופאית.

לצד פישלר, העומד בראש צוות האתר, פעלו בעבר אחרים, הבולטת שבהם עינת חורשי ("לונג ג'ון"). במתכונת המקורית של האתר פישלר והאחרים ערכו בהתנדבות ביקורות על סרטים אשר אך החלו להציג בקולנוע, או שהוצגו בעבר. נוסף על כך פורסמו כתבה שבועית הסוקרת ומפרשת את נתוני הכנסות הסרטים בקופות בארצות הברית בסוף השבוע החולף, כתבות כלליות בנושא קולנוע, ידיעות "יומיות" וסקרים להצבעת הגולשים. לאורך השנים נוצרה באתר קהילה בה מתפתחים דיונים מתמשכים המהווים מקור עניין בפני עצמו.

בסתיו 2009 הוחלט לסגור את האתר,<ref></ref> אך כעבור כשנה, בדצמבר 2010, חזר האתר לפעול בפורמט מעט שונה, שבו פישלר הוא הכותב העיקרי, אם לא הבלעדי, והאתר שילב יותר חדשות קולנוע בין כתבותיו.<ref></ref> בפורמט החדש יכלו גולשים לדון בסרטים עוד בטרם נכתבה ביקורת ואף בטרם עלו לאקרנים. ב-2012 גייס האתר במסגרת פרויקט מימון המונים 63,825 שקל לצורך תמיכה בכתיבת תכנים באתר תוך שמירתו נטול פרסומות.<ref></ref>

במרץ 2012 החל פישלר בהקלטת "פישקאסט", הפודקאסט הנלווה לאתר, אשר גם בו הוא מקיים דיונים שונים בנושא קולנוע עם משתתף אחד או יותר.<ref></ref> בהמשך נוספו גם "עין הדג TV", קטעי וידאו בהפקה עצמאית מטעם האתר ובהם פישלר דן עם אורחים שונים בנושא קולנוע, וקטעי וידאו נוספים תחת הכותרת "פישטיוב", בהם מופיע רק פישלר.

ביוני 2016 לאחר תקופת חוסר פעילות, חזר האתר לפעול במתכונת שמערבת כותבים נוספים שכתבו ביקורות, חדשות והגיגים. בשנת 2017 השתנתה מתכונת האתר, כשפישלר פרש מכתיבה סדירה באתר והחל לשמש כיועץ, במקומו מונה יהונתן צוריה לתפקיד מנהל ועורך האתר והוקם צוות כותבים קבוע.

בשנת 2023 נפתח גם ערוץ יוטיוב לאתר, שבו סרטונים העוסקים בסרטים שיעלו בשבועות הבאים, בסיכומי סדרות סרטים (כמו סדרת מהיר ועצבני או היקום הקולנועי של מארוול) ועוד.

== השפעה תרבותית ==
ביקורות הקולנוע מהאתר מופיעות בבסיס הנתונים המקוון אידיבי המכיל מידע על סרטי קולנוע וטלוויזיה. העיתונאי והלשונאי רוביק רוזנטל נוהג לצטט את תגובות הגולשים כדוגמאות לשפה עדכנית ולסלנג, ב"מילון הסלנג המקיף".<ref></ref>

ב-28 בפברואר 2001 פורסמה באתר כתבה יומית בשם "מניח רעפים נוצרי" על תרגום כתוביות לקוי בפרק בסדרה "הבוקר שאחרי" ששודר בערוץ 3 בכבלים. לכתבה נכתבו מאות תגובות שבחלקן נכתבו טעויות תרגום מביכות נוספות, והיא טבעה את הביטוי "מניח רעפים נוצרי" (בראשי תיבות: מר"ן) כמונח לתרגום כושל.

== ראו גם ==
* יעל מבקרת בקולנוע
* ספר הקולנוע הישראלי
* סרט (אתר אינטרנט)

== קישורים חיצוניים ==
* 

==הערות שוליים==

קטגוריה:אתרי קולנוע ישראליים
קטגוריה:אתרי אינטרנט ישראלים שהושקו ב-2000
בית הספר לטבע, סביבה וחברה

בית הספר לטבע, סביבה וחברה הוא בית ספר השוכן ברחוב הרצל 155 בשכונת תל כביר בתל אביב.

== היסטוריה ==
בית הספר לטבע הוקם על ידי דינה בנקלר בספטמבר 1986, אשר שימשה כמנהלת הראשונה של בית הספר וכיהנה בתפקיד עד 1996, אז החליפה אותה שרה קוך. בנובמבר 2007 הוחלפה קוך על ידי דפנה ברעם, ובספטמבר 2019 הוחלפה ברעם על ידי מאיה גבעון, החל מספטמבר 2021 מנהלת את בית הספר הגב' ורד גצלר. בספטמבר 2022 נכנסה לתפקיד מנהלת בית הספר הגברת שרון מיכאלי רמון. 

בית הספר לטבע הוא בית ספר עירוני על-אזורי, ולומדים בו תלמידים מכל רחבי העיר. בית הספר מחולק לשני חלקים: בית ספר יסודי (כיתות א' - ו') וחטיבת ביניים (ז' - ט'). סך הכול לומדים בבית הספר כ-700 תלמידים ב-18 כיתות, 2 כיתות בשכבה.

בבית הספר מספר מרכזי למידה ייחודיים לו, המשמשים את תלמידי בית הספר. גינה לימודית, המשמשת ללימודי חקלאות נמצאת בכניסה לבית הספר וחממה מתקדמת נמצאת בחצר האחורית שלו. המעבדות שנמצאות בבית הספר לטבע נחשבות למתקדמות ומאובזרות במיוחד.

במבנה פעל בית חולים אשר טיפל בעיקר בחיילים. לאחר מכן, נסגר ומבנהו שימש את אוניברסיטת תל אביב. גובל בבית הספר הגן הבוטני המוכר כגני הטבע ומשמש כגן לימודי לתלמידים.

בית הספר נחשב לבית ספר "ירוק" המחנך לשמירה על הסביבה ותלמידיו משתתפים בפרויקטים חינוכיים בנושא איכות הסביבה. הם לוקחים חלק פעיל בהגברת המודעות הסביבתית בבית הספר ומחוצה לו.

==קישורים חיצוניים==
* 
* 
חלק מהחצר הקדמית של בית הספר

טבע
קטגוריה:אבו כביר
קטגוריה:רחוב הרצל (תל אביב)
נקאר

נֶקַאר (בגרמנית: Neckar) הוא נהר הזורם בגרמניה.
== גאוגרפיה ==
הנקאר זורם רובו במדינת באדן-וירטמברג שבדרום גרמניה; חלק קצר ממנו זורם בהסה. מקור הנהר ביער השחור, לא רחוק מהגבול עם שווייץ, בגובה 706 מטרים מעל לפני הים. הנהר זורם לאורך 367 ק"מ, ונשפך אל נהר הריין בתחומי העיר מאנהיים, בגובה 95 מטרים מעל פני הים. זהו אחד מיובליו הארוכים של הריין.

הנהר חולף על פני טובינגן וערים קטנות אחרות. בפולכינגן הוא משתנה למסלול צפון-מערבי וזורם בשטוטגרט. ככל שהנהר ממשיך צפונה, עמקו הציורי נעשה רחב ועמוק יותר, עובר בין גבעות עטופות כרמים, על יד טירות פיאודליות. בהמשך הוא זורם על יד היילברון לאברבך, שם הוא עובר למסלול מערבי מפותל, חוצה את הגבעות המיוערות של דרום אודנוולד. בפיתול ליד Neckarsteinach ו- Neckargemünd, הוא עובר למרגלות פסגת Königstuhl (566 מטרים מעל פני הים), חולף על פני היידלברג ונכנס לריין מימין למנהיים. באזור היידלברג יוצר הנהר עמק ירוק ורומנטי המהווה אתר תיירות חשוב.

== גלריה ==
<gallery>
Neckar-Remote view of Heidelberg Castle-Remote view of Alte Brücke (Heidelberg).jpg|נהר נקאר בהיידלברג
</gallery>
== קישורים חיצוניים ==

* 
* [http://www.karl-gotsch.de/Album/Neckar1.htm עשרות תמונות של גשרים החוצים את הנקאר]

==הערות שוליים==

קטגוריה:הסן: נהרות
קטגוריה:באדן-וירטמברג
קטגוריה:יובלי הריין
מהירות לוע

מהירות לוע היא המהירות שבה נורה קליע מתוך הקנה של כלי הנשק.

למהירות הלוע יש השפעה גדולה על דיוק הקליע, ולכן בתותחים בעלי קוטר גדול, המשתמשים בתחמושת שאינה אחודה, משתמשים לעיתים במד מהירות לוע. מהירות הלוע נמדדת במטר הראשון מיציאת הקליע.

מהירות הלוע משפיעה גם על הקשת הבליסטית - ככל שמהירות הלוע גדולה יותר הקשת הבליסטית שטוחה יותר.

על מהירות הלוע משפיעים מספר גורמים:
* אורך הקנה
* החיכוך שנוצר בין הקנה לקליע
* מסת הקליע
* מבנה אבק השרפה, אופן בעירתו ומהירות הבעירה, וכן כמות המטען
==דוגמאות==
* תותח M61A1 בקוטר 20 מ"מ, בתחמושת מהסדרה M50 שבה פגז אופייני שוקל 100 גרם, נורה במהירות לוע של 1,035 מטר לשנייה.
* רובה סער M16 יורה קליע בקוטר 5.56 מ"מ במהירות לוע של 884 מטר בשנייה עד 975 מטר בשנייה.
* במטוס קרב-הפצצה מסוג פיאט CR.25 ממוקמים 3 מקלעים מסוג "Breda-SAFAT" קליבר 12.7 מ"מ קצב אש: 574 כדורים לדקה במהירות לוע 765 מטר לשנייה, מסונכרן עם המדחף (2 מקלעים ממוקמים בקדמת המטוס ו-1 מקלע ממוקם מאחור)

קטגוריה:כלי ירייה - מבנה ופעולה
N

N (אן) היא האות הארבע עשרה באלפבית הלטיני.

== היסטוריה ==
מקורה של האות באות היוונית נו (Ν ν), שמקורה באות הפיניקית "נ" אשר ייצגה את הצליל "נ" ואת המילה "נחש".

== ייצוגים נוספים ==
דגל הקוד הבינלאומי של האות N]]

באלפבית פונטי מיוצגת האות על ידי המילה "נובמבר" (November).

בקוד ASCII מיוצגת האות על ידי 78 (N) ו-110 (n).

בקוד מורס האות מיוצגת על ידי נקודה וקו:

<tt>- ·</tt>

ובכתב ברייל:
:60px

== התפתחות האות N ==
{| align="center" border="0" cellpadding="5"
|align="center" width="130px"|פרוטו שמי
|align="center" width="130px"|פיניקי
|align="center" width="130px"|יווני
|align="center" width="130px"|אטרוסקי
|align="center" width="130px"|לטיני
|-
|align="center" valign="top" width="130px"|נון פרוטו שמית
|align="center" valign="top" width="130px"|נון פיניקי
|align="center" valign="top" width="130px"|ני יווני
|align="center" valign="top" width="130px"|N אטרוסקי
|align="center" valign="top" width="130px"|N לטיני
|}

== משמעויות האות N ==
* בביוכימיה, האות N מייצגת את החומצה אספרגין.
* בכימיה, האות N מייצגת את היסוד חנקן.
* בלוחות שנה, האות N מייצגת את חודש נובמבר.
* בכימיה, האות n מסמלת את מספר היחידות מול.
* בשחמט, האות N מסמלת את הפרש.
* בתיבת ההילוכים הנמצאת בכלי רכב, האות N מסמלת את ההילוך הנייטרלי.
* בלוחיות רישוי, האות N מסמלת את המדינה נורווגיה.
* במתמטיקה: 
**הסימן <math>\mathbb{N}</math> מייצג את קבוצת המספרים הטבעיים, ו-n מייצג לרוב מספר טבעי, ובפרט ממד.
**האות n מסמלת את מיקומו של איבר כלשהו (איבר מספר n) בסדרה מתמטית.
* במכניקה הניוטונית, האות N מייצגת את יחידת המידה לכוח – ניוטון.
* בדינמיקה, האות N מייצגת את הכוח הנורמלי.
* האות n מייצגת את הקידומת ננו, שמשמעה 10<sup>-9</sup>.
* בפיזיקת חלקיקים, n מסמל נייטרון ו-N מסמל נוקליאון.
* במפות, האות N מסמלת את כיוון הצפון.

==קישורים חיצוניים==

* 

קטגוריה:אלפבית לטיני
אותנפישתים

לוח 11 ב[[עלילות גילגמש המכיל את סיפור המבול של אותנפישתים, במוזיאון הבריטי, פוענח לראשונה בשנת 1872 על-ידי האשורולוג ג'ורג' סמית'.]]
אוּתְנַפִּישְׁתִים (מאכדית, תרגום לעברית: "מצא/מצאתי חיים") הוא דמות המופיעה באפוס של גילגמש. הוא מקבילו האכדי של גיבור המבול השומרי זֶיאוּסוּדְרַה (Ziusudra). הוא מהווה מעין מקבילה לנח בסיפור התנ"כי.

אותנפישתים היה בן העיר שורופק ובנו של המלך אובר-תותו. האל הבבלי אאה התגלה אליו בחלום וגילה לו את תוכנית האלים להשמיד את העולם ואת כל בני האדם החיים בו באמצעות סופה. אאה הציע לו לבנות ספינה כדי שיוכל להנצל מן הסערה, ולהכניס לתוכה את משפחתו, בעלי מלאכה ובעלי חיים - זוג מכל סוג.

אותנפישתים שואל את אאה מה להגיד לתושבי עירו כשישאלו אותו על בניית הספינה ואאה מצווה עליו לענות שהאל אנליל שונא אותו ולכן הוא עובר לגור במקום אחר. לאחר מכן, אותנפישתים מזמין בעלי מלאכה לעבוד בבניית הספינה. הוא מעלה לספינה את כל רכושו בנוסף למה שהצטווה על ידי אאה.

לאחר תחילת הסערה, רואה אותנפישתים שכל האנשים מתו, והוא מתאבל ובוכה, זאת בניגוד לסיפור נוח במקרא, שם לא מוזכר צערו של נוח על שאר בני האדם שמתו במבול. הוא שולח יונה, סנונית ולבסוף עורב לבדוק האם ניתן לשוב ולחיות בארץ. העורב מוצא גופות צפות על פני המים, ולא חוזר. בשלב מסוים בשלהי השיט בספינה, אתנפישתים מקריב קורבן לאלוהים הרבים כדי לשכך כעסם ולשים קץ למסעו הימי הכפוי. ברגע העלאת המנחה והזבח, יורדים מהשמים האלוהים המורעבים ואוכלים מכל הבא ליד. סיפור זה מעמיד את האלוהים כתלותיים במנחות ובזבחים בצורה שונה מזה המסופר בדת היהודית.

לפי סיפור אחר, אותנפישתים יוצא ומקריב מנחה לאלים, אך כשהאל אנליל מגלה שישנם ניצולים מן החורבן שגרם הוא מתמלא חמה. רק אחרי שאאה מרגיע אותו אנליל התרצה ואף העניק לאותנפישתים ולרעייתו חיי נצח והושיבם בדילמון הנחשב כגן העדן המסופוטמי כגמול על הצלת האנושות מכליה.

בעלילות גילגמש פוגש גילגמש את אותנפישתים ומבקש ממנו את סוד חיי הנצח. אותנפישתים מצידו מספר לו את סיפור המבול. הסיפור אותו מספר אותנפישתים מופיע, בגרסה מעט שונה, גם ביצירה מסופוטמית אחרת - "עלילת אתרחסיס" שם קרוי גיבור המבול אתרחסיס.

==ראו גם==
* אתרחסיס
* המבול

== קישורים חיצוניים ==
* [http://mikranet.cet.ac.il/pages/item.asp?item=796 קטע מתורגם מלוח 11] מתוך אתר [http://mikranet.cet.ac.il/pages/frontpage.asp מקראנט]
*[http://benyehuda.org/tchernichowsky/gilgamesh.html עלילות גלגמש] בתרגום שאול טשרניחובסקי, באתר פרויקט בן-יהודה
* 

==הערות שוליים==

קטגוריה:מיתולוגיה מסופוטמית
קטגוריה:המבול
מתי ניקנן

מתי אנסיו ניקנן-פאנלה (בפינית: Matti Ensio Nykänen-Paanala ; 17 ביולי 1963 – 4 בפברואר 2019) היה קופץ סקי פיני, מגדולי קופצי הסקי בהיסטוריה של הספורט.

ניקנן נולד ביובסקולה שבפינלנד. הוא היה אלוף אולימפי בעל 5 מדליות, מתוכן 4 זהב, אלוף עולם בעל 15 מדליות, אלוף פינלנד בעל 22 מדליות, מתוכן 13 זהב ולזכותו 46 ניצחונות בגביע העולם.

ניקנן הוכתר פעמיים כ"ספורטאי השנה" בפינלנד בשנים 1985 ו-1988.

==חייו כסלבריטאי==
חייו של ניקנן כסלבריטאי היו רצופים בתקריות, מעצרים ונישואים וגירושין. עד למותו ניקנן מילא דפים בצהובוני פינלנד ונתפס בעיני הציבור כליצן ופרובוקטור, על אף שהפינים קראו בשקיקה את קורותיו. קריירה מוזיקלית כושלת, ניסיון לשחק בסרט פורנו, נישואין לסלבריטאיות, עבודה כחשפן ואולי מעל לכל, משפטים מפורסמים ואווילים שהוא פיזר בתקשורת עד למותו.

ניקנן הוציא שני אלבומים ושלושה סינגלים, האחרון שלהם ב-2004.

ניקנן היה נשוי חמש פעמים, מתוכן פעמיים לאותה אישה (מרוי טפולה). יש לו שני ילדים, בן ובת משתי נשים שונות.

ניקנן נעצר באוגוסט 2004 בחשד לניסיון לרצח של חבר. הוא נמצא אשם ונשלח לכלא ל-26 חודשים באוקטובר 2004. הוא שוחרר בספטמבר 2005 וארבעה ימים לאחר מכן נעצר שוב בחשד להכאת אשתו.

בפינלנד יצא ב-2006 סרט על חייו של ניקנן.

נפטר ב-4 בפברואר 2019.

==קישורים חיצוניים==

* 
* 

קטגוריה:ספורטאים פינים
קטגוריה:אלופים אולימפיים: קפיצת סקי
קטגוריה:קופצי סקי באולימפיאדת סרייבו (1984)
קטגוריה:קופצי סקי באולימפיאדת קלגרי (1988)
קטגוריה:אלופים אולימפיים מפינלנד
קטגוריה:ילידי 1963
קטגוריה:נפטרים ב-2019
אמי"ת גוש דן

אמי"ת בר-אילן גוש דן (המוכר גם כאמי"ת בר-אילן או בית הספר הטכנולוגי) הוא בית ספר תיכון ממלכתי-דתי שש-שנתי לבנים הפועל במסגרת רשת אמי"ת. בית הספר מיועד לתלמידים מכל רחבי גוש דן ושוכן בשטחה המוניציפלי של רמת גן על גבול גבעת שמואל. בית הספר כולל חטיבת ביניים ובית ספר תיכון, ולומדים בו כשש מאות תלמידים בכיתות ז'-י"ב, בשלוש כיתות בשכבה.

אמי"ת גוש דן שוכן ליד אוניברסיטת בר-אילן, ומקיים קשרים איתה, הכוללים בין השאר תוכנית ללימוד מדעים מדויקים בצורה מוגברת וכן שיעורי העשרה בנושאים שונים. כמו כן, ניתנת האפשרות לתלמידים מצטיינים לשלב לימודים אקדמיים באוניברסיטת בר-אילן במהלך הלימודים ולצבור נקודות זכות לקראת תואר ראשון במהלך הלימודים בבית הספר. 

עם הקמתו שכנו מבני בית הספר כצריפים בתוך האוניברסיטה. לאחר ארבע עשרה שנה עבר בית הספר למקומו הנוכחי. 

מגמות הלימוד בבית הספר הן ביוטכנולוגיה, איתור מידע דיגיטלי, מחשבים וסייבר, פיזיקה וערבית. כל תלמיד מחויב לגשת למבחן בגרות בתושב"ע ברמת חמש יחידות לימוד, וכן לגשת לבגרות בתנ"ך ברמת שלוש יחידות לימוד.

מנהל בית הספר הוא הרב תומר שופר. בין מורי בית הספר בעבר: פרופסור גדעון ספיר, פרופסור משה הלינגר.

== הישגים ==
* בשנת 1987 זכה תלמיד בית הספר, יחזקאל שץ, בתואר חתן חידון התנ"ך העולמי לנוער יהודי.
* בשנת 2009 זכה תלמיד בית הספר, איתמר חסון, במדליית זהב באולימפיאדת הפיזיקה הבינלאומית.
* בשנת 2015 זכה ירון כרמי, מורה בבית הספר, בתואר "המורה של המדינה" מטעם ידיעות אחרונות.
* בשנים 2016 ו-2017 זכו תלמידי בית הספר במקום הראשון במקצה חט"ב בתחרות CodeMonkey של אליפות הסייבר הישראלית.
* בשנת 2017 זכו ארבעה מתלמידי בית הספר בהאקתון הראשון של החמ"ד.
* בשנת 2022 זכה תלמיד בית הספר לירן באום במקום השני באולימפיאדת ביוטכנולוגיה.
* בשנת 2023 זכתה קבוצת הכדורסל של תיכון אמ"ית באליפות ליגת הישיבות התיכוניות החמ"ד בכדורסל.
==ראו גם==
* רשימת בוגרי בית הספר

==קישורים חיצוניים==

* 
* [https://web.archive.org/web/20081015132528/http://schools.amit.org.il/Barilan-gushdan דף בית הספר], באתר של רשת אמי"ת

==הערות שוליים==

*
קטגוריה:אמי"ת
קטגוריה:רמת גן: תיכונים
קטגוריה:גבעת שמואל: חינוך
קלאודיה שיפר

קלאודיה מריה שיפר (בגרמנית: Claudia Maria Schiffer; נולדה ב-25 באוגוסט 1970) היא דוגמנית-על ושחקנית גרמנייה.

==קריירה==
===דוגמנות===
שיפר נולדה בנורדריין-וסטפאליה שבגרמניה המערבית. לה שני אחים ואחות. היא דוברת צרפתית, אנגלית וגרמנית שוטפות.

תחילה, רצתה שיפר להיות עורכת דין כמו אביה ולעבוד במשרדו. היא שינתה את דעתה באוקטובר 1987, כאשר היא נצפתה במועדון על ידי מישל לבאטון, מנהל סוכנות הדוגמנות "מטרופולין", אשר מאוחר יותר החתים אותה בסוכנות שלו.

שיפר סיימה את לימודיה ולאחר מכן החלה לעבוד כדוגמנית. היא טסה לפריז לסדרת צילומים, וזמן קצר לאחר מכן היא הופיעה במגזין "Elle" הצרפתי. לאחר הופעות נוספות במגזינים הפכה שיפר לדוגמנית מצליחה ונבחרה על ידי הצלם והמעצב קארל לאגרפלד להיות ה"פנים החדשות" של שאנל. בעקבות כך, הפכה שיפר לדוגמנית מפורסמת בכל רחבי העולם. לאגרפלד אמר עליה "אי אפשר להוציא ממנה תמונה רעה, יש לה רומן עם המצלמה".

בתחילת שנות ה-90, כיכבה שיפר בפוסטרים של חברת הג'ינס "Guess?" באמריקה הצפונית. הופעתה של שיפר תרמה רבות לחברה. מאוחר יותר היא הובילה את הקמפיין של חברת הקוסמטיקה רבלון, שחתמה איתה על סכום של 60 מיליון דולר, ובכך הפכה שיפר לדוגמנית היקרה ביותר בתעשייה.

שיפר היא הדוגמנית שכיכבה על יותר שערים מכל דוגמנית אחרת בהיסטוריה, ונכנסה לספר השיאים של גינס עם למעלה מ-700 מגזיני אופנה.
היא הייתה הדוגמנית הראשונה שהופיעה על שער המגזין "רולינג סטון", ושנה מאוחר יותר הופיעה על שער ה"פיפל" בראש רשימת הנשים היפות בעולם.

מאז 1990, שיפר מוציאה כל שנה לוח שנה עם בגדי ים אשר היא מעצבת ומככבת בו.
ב-1998, הופיעה שיפר בפרסומת לסיטרואן, וקיבלה 3 מיליון דולר על השתתפותה.

שיפר עדיין חתומה עם חברת הקוסמטיקה "לוריאל" וחברת השעונים "מוואדו". בין היתר, השתתפה בתצוגת האופנה של ויקטוריה'ס סיקרט.

===הופעות במדיה===
שיפר, 2007
שיפר הופיעה במספר סרטים וקליפים. הופעתה הראשונה בקולנוע הייתה בסרט "ריצ'י ריץ'" ב-1994 (שיחקה את עצמה בתפקיד קטן). לאחר מכן היא כיכבה לצידו של דניס הופר בסרט "סיוט לרצח" ובסרט אובדן הכרה. ב-1999, היא הופיעה בסרטים "חברים ומאהבים", "פזיזה ופראית" ו"Black and White". בנוסף היא הופיעה בסרטים: "החיים בלי דיק", "אהבה זה כל הסיפור" ו"זולנדר".

שיפר ביצעה הופעות אורח בסדרות "משפחה בהפרעה" ו"דארמה וגרג". בנוסף היא הופיעה בקליפ של וסטלייף לשיר "Uptown Girl", ובקליפ של בון ג'ובי לשיר "Say it isn't so".

ב-1995, בעקבות מספר דוגמניות על כמו נעמי קמפבל, הצטרפה שיפר כשותפה לרשת מסעדות האופנה "Fashion Café".

==חיים אישיים==
בזמנה הפנוי, שיפר רוכבת על סוסים, מציירת, משחקת טניס וגולשת סקי.

בשנים 1994–1999 הייתה בזוגיות עם הקוסם האמריקאי-יהודי, דייוויד קופרפילד.

מאז 25 במאי 2002, נשואה שיפר למפיק הסרטים הבריטי מת'יו ווהן. במקום טבעת נישואים קנה ווהאן לשיפר צבים. הזוג נישא בכפר שימפלינג שבסאפוק, אנגליה. לזוג שלושה ילדים. המשפחה מתגוררת בלונדון.

שיפר סבלה פעמיים מהטרדות: ב-2002, גבר איטלקי בשם אגוסטו פומטה, נעצר לאחר שנתפס 9 פעמים מבקר באחוזה של שיפר בניסיון לראותה. בית המשפט החליט לאשפז אותו. פומטה האמין שהאפיפיור אמר לו להינשא לשיפר. ב-2004, גבר קנדי בשם לואיס בריסטה, נעצר לאחר שגם הוא נהג לבוא לאחוזתה, לקרוא לה ולהשאיר מכתבים ליד ביתה.

==קישורים חיצוניים==

* 

* [https://web.archive.org/web/20051124095334/http://www.fmd1.com/models/Claudia_Schiffer פרופיל] באתר FMD
* 
* 
* 

קטגוריה:דוגמניות גרמניות
קטגוריה:שגרירים של רצון טוב - יוניסף
קטגוריה:גרמניות שנולדו ב-1970
קטגוריה:גרמנים שנולדו ב-1970
יבגני וכטנגוב

יבגני בגרטיונוביץ' וכטנגוב (ברוסית: Евге́ний Багратио́нович Вахта́нгов; 13 בפברואר 1883 – 29 במאי 1922) היה שחקן ובמאי תיאטרון רוסי ממוצא ארמני. מתלמידיו של קונסטנטין סטניסלבסקי. נמנה עם מייסדי תיאטרון "הבימה", כאשר ביים את שני המחזות הראשונים של התיאטרון עוד בעת שהוא הציג במוסקבה - "נשף בראשית" ו"הדיבוק".

== חייו ==
וכטנגוב נולד בולדיקווקז שבאוסטיה להורים ארמנים. הוא למד זמן מה באוניברסיטת מוסקבה ולאחר מכן הצטרף לתיאטרון האמנותי המוסקבאי ב-1911 ובלט שם בכשרונותיו, כך שב-1920 הוביל כבר סטודיו למשחק משלו. ארבע שנים לאחר מותו נקרא הסטודיו על שמו "תיאטרון וכטנגוב".

וכטנגוב הושפע מאוד מהסגנון התיאטרלי של וסבולוד מיירהולד, במאי שהדגיש את הסימבוליות, והתנועתיות של שחקניו, והצליח למזג את הסגנון של מיירהולד עם הטכניקה הפסיכולוגית של קונסטנטין סטניסלבסקי וולדימיר נמירוביץ' דנצ'נקו. הפקותיו כללו מוזיקה, שימוש במסיכות ובתלבושות מופשטות, מחול, תפאורות אוונגרדיות, כמו גם ניתוח פסיכולוגי של הטקסט, ושל מניעי הגיבורים. הפקתו הידועה ביותר הייתה של טורנדוט מאת קרלו גוצי, הפקה המועלית על ידי תיאטרון וכטנגוב משנת 1922 מאז מותו. 

בשנת 1918 הכיר סטניסלבסקי לוכטנגוב קולקטיב תיאטרון יהודי, שהונהג על ידי נחום צמח. וכטנגוב לקח את הקולקטיב תחת חסותו, וביים את הצגתו הראשונה של התיאטרון, שהיה לימים לתיאטרון "הבימה" - "נשף בראשית". לאחר מכן, והוא בשלבי מחלה סופנית, ביים את "הדיבוק", הצגה הנחשבת לאחד ההישגים האמנותיים הגדולים ביותר הן של וכטנגוב והן של הבימה. בשנת 1922 מת מסרטן. 

שמו של וכטנגוב מונצח בקריאת התיאטרון המוסקבאי על שמו, וכן ברחוב ביפו.

==קישורים חיצוניים==

* 
* 
* 
* 

קטגוריה:אישים הקבורים בבית העלמין נובודוויצ'יה
קטגוריה:במאי תיאטרון רוסים
קטגוריה:במאי תיאטרון ארמנים
קטגוריה:אישים שהונצחו על בולי ברית המועצות
קטגוריה:ילידי 1883
קטגוריה:נפטרים ב-1922
דולר סינגפורי

דמותו של [[נשיא סינגפור הראשון, יוסוף בן אישק על שטר דולר סינגפורי]]
דולר סינגפורי הוא המטבע הרשמי של סינגפור מאז 1967.

שווה ל-100 סנט סינגפוריים ומתחלק למטבעות של 5, 10, 20 ו-50 סנט סינגפורי (1 סנט הוצא מהמחזור).

למטבע זה השיא העולמי של שווי שטר כסף. שטר בסך 10,000 דולר סינגפורי SGD הוא השטר הסחיר בעל הערך הרב ביותר כיום (2013) שווי עומד על כ-8,100$. לשם השוואה השטר הבא אחריו בתור 1,000 פרנק שווייצרי שווה כשמינית ממנו

==קישורים חיצוניים==

==הערות שוליים==

קטגוריה:מטבעות אסיה
קטגוריה:מטבעות
קטגוריה:סינגפור: כלכלה
קטגוריה:מטבעות בני המרה
תסמונת האישה המוכה

תסמונת האישה המוכה מוכרת כמצב פסיכולוגי המתאר אישה שעקב התעללות פיזית עקבית וקשה על ידי בן-זוגה הופכת למדוכאת ולבלתי מסוגלת ליזום פעולה שתאפשר לה להימלט מההתעללות. מצב זה מסביר מדוע נשים שעוברות התעללות, בדרך כלל, אינן פונות לקבלת סיוע חיצוני, אינן נאבקות במתעלל, או עוזבות את הסיטואציה הקורבנית. אותן נשים סובלות מדימוי עצמי נמוך ולעיתים קרובות מאמינות שהן האשמות בהתעללות. נשים כאלה יסרבו, במרבית המקרים, להתלונן במשטרה נגד בן הזוג המתעלל ויתנגדו לכל הצעת עזרה, פעמים רבות אף יהפכו בעצמן לאלימות ומתעללות כלפי אלה המציעים להן סיוע. למרות שמצב זה בדרך כלל נוגע לנשים וילדים, לעיתים רחוקות תסמונת זו יכולה להופיע גם אצל גברים.

דבר שנוי במחלוקת הוא ההגנה שמוענקת בפני החוק לאדם שהיה קורבן להתעללות ממושכת קודם לכך שתקף, או הרג את אותו אדם שהתעלל בו, או נהג באלימות פיזית או מינית כלפי אחרים בפקודתו או בבקשתו של המתעלל.

בארצות הברית אין תמימות דעים במדע הרפואה באשר לכך שהתעללות מסוג זה סופה במצב נפשי החמור דיו כדי להגיע לקריטריון החוקי של אי-שפיות הדרוש תחת חוק McNaghten, האומר שהאדם שחווה התעללות לא היה מסוגל להבדיל בין טוב לרע ברגע ביצוע העברה.לעיתים משתמשים במושג "תסמונת האישה המוכה" גם במובן המאטפורי, כהתנהגות של קבוצה המבקשת להיכנע ולפייס את התוקפן באופן נואש.

== שלבים ==

# הכחשה - האישה מכחישה שהיא אישה מוכה וחושבת שהאירוע האלים היה חד פעמי.
# אשמה - האישה מאמינה שהיא זאת "שהביאה את זה על עצמה", והיא התנהגה לא כשורה והאלימות של בן זוגה הם ההשלכות לכך.
# הארה - האישה מבינה שזה לא אשמתה ובן הזוג שלה הוא האשם בכך שהוא אדם אלים.
# אחריות - היא מבינה שהיחיד שיש לו את האחריות והכוח זהו בן הזוג. במקרים רבים ייתכן שהאישה תנסה לברוח מן הקשר בשלב זה.

==ראו גם==
* תסמונת סטוקהולם

קטגוריה:אלימות במשפחה
_האישה_המוכה
נושא הנחש

נושא הנחש הוא שמה האסטרונומי של קבוצת כוכבים הנמצאת על קו המשווה השמימי. אזור זה בשמים מכיל צבירי כוכבים רבים וחלק של שביל החלב הקרוב למרכזו. מסלול השמש חוצה את הקבוצה בין ה-1 בדצמבר וה-17 בדצמבר.

בספטמבר 2016 נאס"א אזכרה את קבוצת הכוכבים והציתה ויכוח האם קבוצת הכוכבים נחשבת כאחד המזלות באסטרולוגיה אם לאו.

==גרמי שמים מעניינים==
ראס אלהאג (α בנושא הנחש) הוא כוכב כפול במרחק של פחות מ-50 שנות אור המורכב מענק לבן ובן זוג עמום מאוד עם דרגות בהירות 2 ו-7 בהתאמה.

סביק (η בנושא הנחש) הוא כוכב כפול במרחק של כ-88 שנות אור המורכב מזוג תת-ענקים לבנים עם דרגות בהירות 3.0 ו-3.5.

ϱ בנושא הנחש הוא למעשה מערכת בת שלושה כוכבים - זוג כוכבים קרוב בבהירויות מדרגות 5 ו-6 וכוכב נוסף מעט רחוק יותר בבהירות מדרגה 8.

τ בנושא הנחש הוא כוכב כפול המורכב מזוג כוכבים קרוב מאוד בבהירויות מדרגות 5 ו-6.

כוכב ברנרד הוא ננס אדום עם דרגת בהירות 9.5 והוא הכוכב השני בקרבתו אל השמש (אחרי המערכת α קנטאורי). לכוכב זה התנועה העצמית הגדולה ביותר, הוא נע על רקע השמים כמעלה אחת ב-350 שנים או כ-10 שניות קשת בשנה.

M10 ו-M12 הם זוג צבירי כוכבים בבהירויות מדרגות 7 ו-8. במשקפת הם נראים ככתמים מעורפלים.

IC 4665 הוא צביר כוכבים פתוח בקוטר של כמעלת קשת המכיל כ-20 כוכבים עם בהירויות סביב דרגה 7, המפוזרים באזור של הכוכב סבאלראי (β בנושא הנחש). ניתן לראותם בקלות עם משקפת.

== מיתולוגיה ==
במיתולוגיה היוונית, שכיח קישורו של נושא הנחש לאל הרפואה היווני, אסקלפיוס, אשר מטהו הוא אחד הסמלים המסורתיים של ריפוי. לפי האגדה אסקלפיוס למד את סודות החיים והמוות מנחש אשר נשא צמחי מרפא כדי לרפא נחש אחר, אותו ניסה אסקלפיוס להרוג. כדי למנוע מהמין האנושי להגיע לאלמוות תחת טיפולו של אסקלפיוס, הרג אותו זאוס במכת ברק. לאחר מכן העלה אותו לכוכבים כדי לכבד את עבודתו הנעלה.

== ראו גם ==
* גלגל המזלות

==קישורים חיצוניים==

* 
* 
* 

==הערות שוליים==

קטגוריה:קבוצות כוכבים
*
קטגוריה:48 קבוצות הכוכבים של תלמי
קטגוריה:נחשים בתרבות
רככת

המבנה הכימי של ויטמין D2
רככת (באנגלית: rickets) היא מחלת ילדים מטבולית. זוהי אחת המחלות המטבוליות הנפוצות ביותר.

במחלה זו העצמות אינן מתקשות ונוטות להתעקם, בעיקר בגלל מחסור בוויטמין D, החיוני למשק סידן תקין ולשקיעת סידן בעצמות.

מחסור בוויטמין D עלול להיגרם כתוצאה מצריכת מזון דל בוויטמין זה וכן כתוצאה מחשיפה מועטה לאור השמש, אשר חיוני לקיום המסלול המטבולי המביא לסינתזה של ויטמין D בתאי הגוף.

במדינות רבות נוהגים להוסיף ויטמין D למוצרי מזון שונים, בעיקר לחלב (אך לא למוצרי חלב כגון גבינה או חמאה). בעבר הייתה הרככת מחלה שכיחה ביותר בכל העולם; שכיחותה במדינות המערב פחתה בשיעור ניכר עם הנהגת ההוספה של הוויטמין לחלב. בישראל מחלת הרככת נדירה מאוד בשל החשיפה הרבה לאור השמש ועקב התזונה העשירה יחסית בוויטמין D.

מחלת העצם הנגרמת מחסר ויטמין די במבוגרים נקראת אוסטיאומלציה.

== סימני המחלה ==
* שברים בעצמות
* כאבים בעצמות
* חום
* התכווצויות שרירים
* עיוותים, כגון רגלים מעוקלות או גבנון
* התעבות בחיבור בין עצם החזה לבין הצלעות
* בעיות בשיניים

==ראו גם==
* פרכת (אוסטאוגנזיס אימפרפקטה)

==קישורים חיצוניים==

* 

קטגוריה:הפרעות בצפיפות ובמבנה העצם
קטגוריה:חסכים תזונתיים
ז'אן-בטיסט לולי

ז'אן-בטיסט לולי (בצרפתית: Jean-Baptiste Lully; באיטלקית: Giovanni Battista Lulli, 28 בנובמבר 1632 – 22 במרץ 1687), היה מלחין צרפתי, יליד איטליה.

== קורות חייו ==

נולד בפירנצה לאב שהיה טוחן, ולמד לנגן בכינור ובגיטרה. ב-1643 נלקח לצרפת על ידי אנרי השני הדוכס מגיז, ושימש כנער בשירותה של אן, דוכסית מונפנסייה שהייתה בת דודו של המלך לואי הארבעה עשר.

ב-1653 הצטרף לתזמורת החצר של לואי ה-14 שהכיר בכישרונותיו המוזיקליים ואפשר לו לנצח על תזמורת כלי מיתר חדשה. בתפקידו מנצח שם החל בכתיבת מוזיקה לריקודים, שירים, יצירות לכלי מיתר ולכלי נשיפה ומוזיקה דתית. ב-1661 קיבל אזרחות צרפתית, וב-1662 נתמנה למלחין החצר הבלעדי וזכה למעמד מכובד. באותה שנה נישא למדלן שהייתה בתו של חברו, המוזיקאי מישל למבר. החל ב-1664 העלה קומדיות בלט עם המחזאי הצרפתי מולייר. אך ב-1671 הפכו לולי ומולייר מידידים לאויבים.

ב-1672, בהשפעתה של מאדאם דה מונטספאן, שהייתה מאהבתו של המלך, הצליח לולי להקים את האקדמיה המלכותית למוזיקה, ולייסד את האופרה הצרפתית בשיתוף פעולה עם הלבריתן פיליפ קינו שהיה משורר. הצגות האופרה נערכו בתיאטרון שנבנה עבור לולי ברחוב סנט אונורה בפריז. בהצגות אלה חזו רבים מאנשי האצולה. ב-1681 נתמנה לולי למזכירו של המלך לואי הארבעה עשר וקיבל תואר אצולה. אך ב-1685 יחסיו עם ברונט, שהייתה נערה משרתת בחצר המלכות, גרמו לשערורייה.

ב-8 בינואר 1687 חבט לולי באקראי ברגלו בשרביט המנצחים (שהיה באותה תקופה מוט ארוך בו הכו ברצפה ולא שרביט קטן מונף באוויר, כמו בימינו) כאשר ניצח על יצירה לכבוד החלמתו של המלך ממחלה. הפצע הזדהם וגרם למותו במרץ של אותה שנה.

== יצירותיו המוכרות ==

* אטיס
* אצ'יס וגלתיאה
* אלססט
* אמאדיס
* אמור מדיסין
* ארמיד
* אשיל ופוליקסן
* גם הוא באצילים (Le Bourgeois gentilhomme)
* חגיגות האהבה ובכחוס
* מערת ורסאי
* מקדש השלום
* ניצחון האהבה
* פאאטון
* פרסה
* קדמוס וארמיון (1673)
* קרנבל - מסקאראד
* רולנד
* Dies Irae
*Gavotte lully
*Te Deum

== קישורים חיצוניים ==

* 
* 
* 

קטגוריה:מלחינים מתקופת הבארוק
קטגוריה:מלחיני אופרה צרפתים
קטגוריה:צרפתים ממוצא איטלקי
קטגוריה:מלחינים צרפתים במאה ה-17
קטגוריה:ילידי 1632
קטגוריה:נפטרים ב-1687
הריבניה

הְרִיבְנְיָה או גריבניה (באוקראינית: Гривня; IPA: [ˈɦrɪu̯nʲɑ]) הוא המטבע הנסחר באוקראינה והמונפק על ידי הבנק הלאומי של אוקראינה. המטבע שווה ל-100 קופיוק. המטבעות הקיימים הם: 1, 2, 5, 10, 25 ו-50 קופיוק, וכן יש מטבע של 1 הריבניה.

==גלריה==
<gallery>
קובץ:1-hrywnia-coin-Volodymyr-the-Great-rev.jpg| מטבע של 1 הריבניה
</gallery>

<gallery>
קובץ:1 hryvnia coin of Ukraine, 2018 (averse).jpg| מטבע של 1 הריבניה
קובץ:2 hryvnia coin of Ukraine, 2018 (averse).jpg| מטבע של 2 הריבניה
קובץ:5 hryvnia coin of Ukraine, 2018 (averse).jpg| מטבע של 5 הריבניה
קובץ:10 hryvnia coin of Ukraine, 2018 (averse).jpg| מטבע של 10 הריבניה
</gallery>

<gallery>
קובץ:UAH20-2018-A.png| שטר של 20 הריבניה
קובץ:50-uah-2019-1.png| שטר של 50 הריבניה
קובץ:100 гривень, 2015 01.jpg| שטר של 100 הריבניה
קובץ:200-uah-2020-1.png| שטר של 200 הריבניה
קובץ:500 Ukrainian hryvnia in 2015 Obverse.jpg| שטר של 500 הריבניה
קובץ:1000 hryvnia 2019 front.png| שטר של 1000 הריבניה
</gallery>

== שערי חליפין ==

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:מטבעות אירופה
קטגוריה:מטבעות

קטגוריה:אוקראינה: כלכלה
קולה של אמא

מפגש של אם ובנה במהלך התוכנית
קולה של אמא היא תוכנית רדיו של תחנת הרדיו גלי צה"ל.

במסגרת התוכנית עולות לשידור אמהות של חיילים ומספרות על בניהן או בנותיהן, על המסלול הצבאי של ילדיהן, על תחביביהם ועל המשפחה, על הקושי האישי שלהן ועל הפחדים שלהן.

מבנה התוכנית אינו מקורי לישראל ויובא מגרמניה, שם הייתה תוכנית רדיו בה קישרו אמהות עם בניהן השוטרים, הכבאים וגם החיילים דרך הרדיו. כש"יובאה" התוכנית לישראל היא עברה שינויים נדרשים בפורמט והייתה להצלחה עוד בתקופת אלכס אנסקי ואהוד גרף. בתחילה, דיברו בכל שבוע עם 4 אמהות ולא יצרו קשר עם החיילים בשטח, אך באמצע שנות התשעים הועלה הרעיון לשלוח בכל שבוע ניידת שידור אל החיילים בשטח אשר מהווים קהל בתוכנית, ומאז מבוצע הרעיון בהצלחה. מגישי התוכנית מגיעים באמצעות ניידת השידור של התוכנית לכל חלקי ישראל על מנת להביא את קולות החיילים, גם מהנקודה הרחוקה ביותר בה הם נמצאים. המגישים מאפשרים לחיילים הקרביים לספר קצת על ההווי הצבאי, ומחלקים פרסים לחיילים אותם הם מבקרים.

בתקופות של אירועים מיוחדים הפוקדים את המדינה גם מערכת התוכנית מתגייסת למען החיילים והתושבים. בתקופת מלחמת לבנון השנייה בשנת 2006 קיבלה התוכנית משמעות רבה ובלטה בקרב תוכניות הרדיו. החל מדצמבר 2010 משודרת התוכנית גם בערוץ 2, במסגרת שידורי הטלוויזיה החינוכית.

בשנת 2005 זכתה התוכנית בפרס מפקד גלי צה"ל לרגל משדר 25 שנה לתוכנית, ובשנת 2008 זכתה בפרס שנית בקטגוריית צבא וביטחון.

== מנחי התוכנית ==
את התוכנית, אשר משודרת ברציפות משנת 1979, הגישה קרוב ל-5 שנים ד"ר אורלי מיכאלי. היא פרשה מהגשת התוכנית באוגוסט 2008. בדצמבר 2008 מונה מגיש חדש לתוכנית – עודד מנשה. עם כניסתו של מנשה לתפקיד נעשו שינויים גדולים במבנה התוכנית ובהם: קיצוץ משך התוכנית לשעה אחת במקום שעתיים, צמצום מספרן של האמהות המשתתפות בשידור וכן הוספו פינות חדשות. בעבר הגישו את התוכנית בין היתר: אהוד גרף, אלכס אנסקי, לאה עוז, עומר פרנקל, דני רובס וסיוון דורון. כיום מגישה את התוכנית השדרנית והקריינית נעמי רביע.

== קישורים חיצוניים ==
* 
* 

קטגוריה:תוכניות רדיו בגלי צה"ל
מתי

השליח מתי בציור מאת [[רמברנדט, 1661]]
השליח מַתַּי (מארמית: ܡܰܬ݁ܰܝ, ביוונית קוינה: Μαθθαῖος, מַתַּיוֹס), המכונה גם לֵוִי בַּר־חַלְפַי (בארמית: ܠܶܘܺܝ ܒ݁ܰܪ ܚܰܠܦ݂ܰܝ), היה אחד משנים-עשר השליחים, תלמידיו הראשונים של ישו. על פי המסופר בברית החדשה, לפני שהצטרף לישו הוא היה מוכס על שפת הכנרת בשירות הרומאים. שם אביו, חלפי, מרמז על האפשרות שהוא אחיו של השליח יעקב בן חלפי.

על פי המסורת הנוצרית, הוא מחבר הבשורה על-פי מתי, הראשונה מבין הבשורות; לאחר מות ישו פעל להפצת תורתו בין הגויים באימפריה הפרתית ומת תוך כדי כך כמרטיר. הכנסייה הקתולית מציינת את זכרו ב-21 בספטמבר, והאורתודוקסית - ב-16 בנובמבר.

בתלמוד הבבלי (במהדורות הדפוס הקטע הושמט בהוראת הצנזורה) מוזכר "מתאי" כאחד מחמישה תלמידי "ישו" שהובאו לפני בית הדין.

== קישורים חיצוניים ==

* 
* 

קטגוריה:המבשרים
קטגוריה:שנים עשר השליחים
קטגוריה:נוצרים בארץ ישראל
קטגוריה:אישים שחיו במאה ה-1
טימותי פיקרינג

טימותי פיקרינג (באנגלית: Timothy Pickering; 17 ביולי 1745 - 29 בינואר 1829) היה מזכיר המדינה השלישי של ארצות הברית. כיהן בתפקיד מ-1795 עד 1800 תחת הנשיאים ג'ורג' וושינגטון וג'ון אדמס.

== חייו ==
פיקרינג נולד בסיילם שבמדינת מסצ'וסטס וסיים בהצלחה את אוניברסיטת הרווארד ב-1763. הוא התנגד לפטריוטים בתחילת מלחמת העצמאות האמריקנית אך ב-1777 קיבל את הצעתו של ג'ורג' וושינגטון להתמנות לגנרל אדמיניסטרטיבי בצבא האמריקני והחזיק בתפקיד עד לסוף המלחמה.

לאחר שני ניסיונות כושלים להרוויח כסף בפנסילבניה, הנשיא ג'ורג' וושינגטון מינה את פיקרינג לנציב האינדיאנים האירוקים, וניהל את המשא ומתן להשגת הסכם קנדייגואה עם האירוקים ב-1794.

כמו כן, וושינגטון הכניסו לקבינט בתור מנהל הדואר ב-1791. הוא נשאר בקבינט למשך 9 שנים, בתפקידו הוא כיהן עד 1795. לאחר מכן היה לזמן קצר שר המלחמה ואז מזכיר המדינה למשך חמש שנים. בתקופת כהונתו פרצה פרשת XYZ ובעקבותיה המלחמה הבלתי רשמית בין ארצות הברית לצרפת.

לאחר מחלוקת עם הנשיא ג'ון אדמס בשל תוכניתו של אדמס לעשות שלום עם צרפת, פוטר פיקרינג מהתפקיד במאי 1800. הוא נכנס לסנאט של ארצות הברית כסנאטור ממסצ'וסטס ב-1803 מטעם המפלגה הפדרליסטית. הוא הפסיד את כיסאו ב-1811 ונבחר לבית הנבחרים של ארצות הברית ב-1812, שם נשאר עד 1816. הקריירה הפרלמנטרית שלו נזכרה בעיקר מפני שהנהיג את תנועת ניו אינגלנד להתנתקות מארצות הברית.

ב-1816 לא נבחר פיקרינג מחדש וחזר לעיר הולדתו סאלם, שם חי כאיכר עד מותו ב-1829.

==קישורים חיצוניים==

* 
* 
* 

קטגוריה:בוגרי אוניברסיטת הרווארד
קטגוריה:וושינגטון די. סי.: אישים
קטגוריה:מזכירי המדינה של ארצות הברית
קטגוריה:מזכירי המלחמה של ארצות הברית
קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל ג'ורג' וושינגטון
קטגוריה:חברי הקבינט של ארצות הברית בממשל ג'ון אדמס
קטגוריה:חברי הסנאט של ארצות הברית ממסצ'וסטס
קטגוריה:סנאטורים חברי המפלגה הפדרליסטית
קטגוריה:חברי בית הנבחרים של ארצות הברית ממסצ'וסטס
קטגוריה:ג'ון אדמס
קטגוריה:אמריקאים שנולדו ב-1745
קטגוריה:אמריקאים שנפטרו ב-1829
בוניפקיוס השמיני

בוניפקיוס השמיני (או "בוניפציוס השמיני" או "בוניפצ'יוס השמיני", בלטינית: Bonifacius VIII; 1235 – 11 באוקטובר 1303) היה אפיפיור מ-24 בדצמבר 1294 עד מותו.

==ביוגרפיה==
נולד בעיר אנאני בחבל לטיום שבאיטליה (מדרום מזרח לרומא), והוטבל בשם בנדטו גאטאני. ב-1294 שכנע את קודמו, סלסטינוס החמישי, להתפטר אחרי שכיהן כאפיפיור חמישה חודשים בלבד. בוניפקיוס נבחר לאפיפיור במקומו וכדי להבטיח שלא יחזור כלא את סלסטינוס בטירת פומון. באותה שנה נכנס פיליפ הרביעי מלך צרפת עם צבאו לחבל גסקוניה (בדרום מערב צרפת) שהיה בידי האנגלים, ואדוארד הראשון מלך אנגליה הכריז מלחמה על צרפת. כדי לממן את הוצאות המלחמה הטילו שני המלכים מיסים על רכושה ואנשיה של הכנסייה. ראשי הכנסייה בצרפת פנו לעזרת בוניפקיוס השמיני שהטיל צו האוסר על מיסוי הכנסייה ללא הסכמתו של האפיפיור (פברואר 1296). בתגובה, גירש פיליפ הרביעי מצרפת את נציגי האפיפיור. בספטמבר של אותה שנה ריכך בוניפקיוס השמיני את עמדתו, ושני המלכים הסכימו שישמש בורר בסכסוך ביניהם.

בוניפקיוס השמיני הכריז על 1300 כשנת יובל. המונים מלאו את רחובותיה של רומא, הכנסייה זכתה בהכנסות ממכירת מזון, והאפיפיור היה בשיאו. אך ב-1301 פרץ ריב בין עוזריו של פיליפ הרביעי לבין נציג האפיפיור בצרפת, שהועמד למשפט באשמת המרדה ונכלא. בוניפקיוס דרש לשחררו מיד, והטיל צו האוסר על השלטון החילוני לשפוט איש כנסייה (דצמבר 1301). ב-11 בפברואר 1302 הועלתה איגרתו של האפיפיור בלהבות בפריז בנוכחותו של פיליפ הרביעי. המלך זימן לראשונה את אספת המעמדות הצרפתית (האצולה, הכמורה והמעמד הבינוני) שהודיעו לאפיפיור בכתב, כל אחד בנפרד, כי הם תומכים בשלטון החילוני. בתגובה, פרסם בוניפקיוס השמיני את איגרתו "אחת קדושה" שבה טען לעליונות האפיפיור על כל שלטון חילוני (אוקטובר 1302).

במרץ וביוני 1303 זימן פיליפ הרביעי את מועצתו שהכריזה על בוניפקיוס השמיני כעריץ מושחת, ודרשה את פיטוריו על ידי מועצת הכנסייה ברומא. האפיפיור טען כי הוא בלבד מוסמך לכנס את מועצת הכנסייה, והוציא צו נידוי נגד מלך צרפת. אך לפני שסיפק בידו לעשות דבר, בספטמבר 1303 השתלטו אלפיים שכירי חרב של פיליפ הרביעי על ארמון האפיפיור בעיר מולדתו אנאני (בעת ששהה שם, ככל הנראה, לשם חופשה), והחזיקו אותו שם במעצר. אנשי אנאני, בעזרתם של 400 פרשים, שחררו אותו ממעצר והביאו אותו אל הוותיקן ברומא, שם נפטר כתוצאה ממחלה באוקטובר 1303. לאחר מותו נבחר בנדיקטוס האחד עשר כמחליפו לאפיפיור.

==קישורים חיצוניים==

* 
* 

קטגוריה:אפיפיורים במאה ה-13
קטגוריה:הכס הקדוש: דיפלומטים
קטגוריה:ילידי 1235
קטגוריה:נפטרים ב-1303
פיברובלסט

פיברובלסטים מסוג 3T3 שמקורם בעובר עכבר.
פיברובלסט (Fibroblast), או תא סיב, הוא תא ברקמת החיבור המייצר ומפריש החוצה את אבני הבניין היוצרות את המטריצה החוץ-תאית של הרקמה. אבני בניין אלה כוללות הן את הרכיבים הסיביים, שעמם נמנים בעיקר הקולגן והאלסטין, והן את הרכיבים הבלתי סיביים הבונים את חומר היסוד, לדוגמה פרוטאוגליקנים וגליקופרוטאינים. הפיברובלסטים הם התאים השכיחים ביותר ברקמת החיבור.

מקורו של הפיברובלסט הוא במזנכימה, רקמת החיבור העוברית, ובהשפעת גורמי גידול, כמו FGF, הוא מתחלק ומתמיין. באדם הבוגר הפיברובלסטים כמעט שאינם מתחלקים, אם כי חלוקה כן נמשכת כאשר יש צורך בפיברובלסטים נוספים בעת ריפוי פצעים.

התא הפיברובלסטי הוא בעל גרעין אליפטי וגדול עם גרעינון בולט. לתא שלוחות ציטופלזמטיות המתפזרות לכל הכיוונים, והוא משופע ברשתית תוך-פלזמית מחוספסת ומכיל מערכת גולג'י מפותחת.

מבחינים בין פיברובלסט במצבו הפעיל לבין פיברובלסט בתקופת מנוחה, הנקרא אז פיברוציט ואשר מתמיין מהפיברובלסט ושונה ממנו מורפולוגית. הפיברוציט קטן יותר מהפיברובלסט ולו צורת כישור. מספר השלוחות הציטופלזמטיות שלו קטן יותר, גרעינו מוארך, קטן יותר וכהה יותר מזה של הפיברובלסט, ויש לו פחות רשתית תוך-פלזמית מחוספסת.

בעת פציעה של רקמה אשר איננה מתחלקת, נכנסת רקמת החיבור, ועמה הפיברובלסטים, לחלל שנפער ויוצרת צלקת. בריפוי הפצע מעורבים בעיקר התאים הפיברובלסטיים, ויש אף חזרה של פיברוציטים למצב פעיל, תוך כדי הפיכה חזרה לפיברובלסט.

==לקריאה נוספת==
* Anthony L. Mescher, Junqueira's Basic Histology, 12th Edition, McGraw-Hill, pp. 86-87, 
==קישורים חיצוניים==

* 
* 

==הערות שוליים==

קטגוריה:תא
קטגוריה:היסטולוגיה
Q

האות Q (קיו) היא האות השבע-עשרה באלפבית הלטיני. האות מייצגת, מבחינה פונולוגית, עיצור ענבלי, סותם, אטום (/IPA: /q), כמו האות ק' בשפה העברית בהגיות מסוימות (בפרט בפי יוצאי תימן), וכמו האות ق בשפה הערבית.

בתעתיק השפה הסינית, מסמנת Q את הצליל "צ'" (/IPA: /ʧ).

באנגלית, אחרי האות קיו (Qq) כמעט תמיד תבוא האות יו (Uu), ושתי אלו נהגות כמו האותיות K ו-W שבאות בזו אחר זו. לדוגמה: Queen, Question. יש רק מספר מילים מצומצם החורג מכלל זה . במקרים אחרים, לדוגמה בשפה הספרדית לפני האותיות e ו-i, האות מייצגת עיצור וילוני, סותם, אטום (/IPA: /k).

== ייצוגים אלטרנטיביים ==
דגל הקוד הבינלאומי של האות Q]]

באלפבית פונטי האות Q מיוצגת על ידי המילה "קוויבק" (Quebec).

בקוד ASCII מיוצגת האות על ידי 81 (Q) ו-113 (q).

בקוד מורס האות מיוצגת על ידי קו קו נקודה קו:
<tt>- - • -</tt>

בכתב ברייל:
:60px

== התפתחות האות Q ==
{| align="center" border="0" cellpadding="5"
|align="center" width="130px"|פרוטו שמית
|align="center" width="130px"|פיניקית
|align="center" width="130px"|יוונית
|align="center" width="130px"|אטרוסקית Q
|align="center" width="130px"|לטינית Q
|-
|align="center" valign="top" width="130px"|קוף פרוטו שמית
|align="center" valign="top" width="130px"|קוף פיניקית
|align="center" valign="top" width="130px"|קופא יוונית
|align="center" valign="top" width="130px"|Q אטרוסקית
|align="center" valign="top" width="130px"|Q לטינית
|}

== שימושים של האות Q ==
* בביוכימיה, Q מייצגת גלוטמין.
* בשחמט, Q מסמלת את המלכה.
* במשחקי קלפים, Q מסמל את המלכה.
* במחשבים:
** Q היא שמה של שפת המחשב קיו
** בלמידת מכונה, Q מסמל את האלגוריתם Q-learning, המבוסס על למידת חיזוק.
** q היא קיצור למילה quit, ומשמש בתוכנות רבות כקיצור החודל פעולה.
* בקולנוע:
** בסדרת הסרטים ג'יימס בונד, Q הוא מפתח גאדג'טים וכלי נשק מטעם סוכנות הביון הבריטית שיעזרו לבונד במשימותיו.
** Q – דמות בסדרה מסע בין כוכבים.
** The Q continuum – גזע של חייזרים בסדרה מסע בין כוכבים.
* בקוד לוחות הרישוי הבינלאומי, Q מייצג את קטר.
* במתמטיקה:
** <math>\mathbb{Q}</math> מסמל את שדה המספרים הרציונליים.
**q משמש לסימון המנה בסדרה הנדסית.
* Q היא שם של סדרה של צוללות – צוללת קיו.
* בכלכלה האות Q מסמלת את כמות המוצר בשוק.
* בחשמל האות Q מסמלת מטען בקולון, וקיבול אמפר-שעה. וכן כמות חום בקלוריות.
* בפוקימון Q קטנה מופיעה על הזנב של הגרסה ההישויינית של הפוקימון "קווילפיש" וQ גדולה מופיעה על הזנב של הצורה המפותחת של אותה גרסה בשם "אוברקוויל".

==קישורים חיצוניים==

* 

קטגוריה:אלפבית לטיני
R

האות R (אר) היא האות השמונה עשרה באלפבית הלטיני.

מקורה של האות R באות היוונית רו שהתפתחה מהאות הכנענית "ר". האות מייצגת את הצליל "ר".

== ייצוגים נוספים ==
דגל הקוד הבינלאומי של האות R]]

באלפבית פונטי מיוצגת האות על ידי המילה רומיאו (Romeo)

בקוד מורס מיוצגת האות על ידי נקודה קו נקודה:

<tt>· - ·</tt>

בקוד ASCII מיוצגת האות על ידי 83 (R) ו-114 (r).

בכתב ברייל:
:60px

== התפתחות האות R ==
{| border="0" cellspacing="0" cellpadding="5" style="margin-left:auto; margin-right:auto; text-align:center;"
| style="width:130px;" | פרוטו כנעני
| style="width:130px;" | פיניקי
| style="width:130px;" | יווני
| style="width:130px;" | אטרוסקי
| style="width:130px;" | אטרוסקי
| style="width:130px;" | לטיני
|-
| style="width:130px; vertical-align:baseline;" | ראש פרוטו כנעני
| style="width:130px; vertical-align:baseline;" | ריש פיניקי
| style="width:130px; vertical-align:baseline;" | רו יוונית
| style="width:130px; vertical-align:baseline;" | R אטרוסקית
| style="width:130px; vertical-align:baseline;" | R אטרוסקית עם זנב
| style="width:130px; vertical-align:baseline;" | R לטינית
|}

== משמעויות של האות R ==
* בביוכימיה, R מסמלת ארגינין.
* בלוחות שנה, R מייצגת לעיתים את יום חמישי (באנגלית: Thursday במקום האות T המסמלת את יום שלישי (באנגלית: Tuesday).
* בכימיה:
** R מסמל את קבוע הגזים
** בכימיה אורגנית, R (מגרמנית Rest) מייצג שרשרת פחמימן.
* בשחמט, R מסמל צריח (Rook).
* במסחר, R מוקף בעיגול – ®, מסמן סימן רשום
* בגאומטריה, r מסמן רדיוס של מעגל. בהינתן מצולע, האות r מסמנת את רדיוס המעגל החסום ו-R את רדיוס המעגל החוסם.
* במשפטים, R. או R מהווים קיצור של התואר Rex (מלך) או Regina (מלכה) ומשמשים לייצג את צד הכתר בהליכים משפטיים.
* במתמטיקה:
** הסימן ℛ מייצג אינטגרל רימן.
** הסימן ℜ מייצג את החלק הממשי של מספר מורכב.
** <math>\mathbb{R}</math> או ℝ מייצג את שדה המספרים הממשיים.
** r מייצג את המילה יחס (ratio).
* בניווט, R (קיצור של המילה האנגלית right) מסמל את כיוון ימין.
* בפיזיקה,
** R מסמל את היחידה רנטגן.
** R מסמל התנגדות חשמלית.
** <math>\hat r</math> הוא וקטור יחידה רדיאלי במערכת צירים קוטבית, ו- <math>\vec r</math> הוא וקטור מיקום בשלושה ממדים.
* בכלכלה, האות r מסמלת את שער הריבית.
* במחשבים, R היא שפת תכנות עם פונקציות מובנות לסטטיסטיקה (ראו גם S)
* באפידמיולוגיה R מסמל את מספר ההתרבות הבסיסי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלפבית לטיני
הדרך לרציף ויגן

הדרך לרציף ויגן (באנגלית: The Road to Wigan Pier) הוא ספר מאת ג'ורג' אורוול שפורסם בשנת 1937.

הספר הוזמן מאורוול על ידי המו"ל השמאלני ויקטור גולאנץ, ולצורך איסוף החומר לכתיבתו שהה אורוול כחצי שנה בעיירות הכורים בצפון אנגליה. בחלקו הראשון, הספר מתאר את תנאי החיים של הכורים. חלקו השני הוא תיאור, בחלקו אוטוביוגרפי ובחלקו פוליטי, של גישתו של אורוול לניסיונות לצאת מהמשבר הכלכלי ששרר בבריטניה באותו זמן. אורוול הגדיר את עצמו בספר כסוציאליסט, אבל גם תקף רבות מהגישות שהיו מקובלות באותו זמן בשמאל הבריטי. ההתקפה הזו גרמה למו"ל גולאנץ להסכים להוצאת הספר רק בתוספת פתיחה שלו, בה הוא מתפלמס עם עמדותיו של אורוול. חלקו הראשון של הספר נחשב לאחד מהתיאורים החזקים של חיי הכורים בצפון אנגליה, וחלקו השני כולל תובנות מרתקות על תפקידו של השמאל, ועל התפתחותו האישית של אורוול כסופר פוליטי.

שלושה פרקים מתוך הספר מופיעים בעברית באוסף מתחת לאף שלך - מבחר מאמרים מאת ג'ורג' אורוול (דביר 2005, מאנגלית: יועד וינטר-שגב).
==קישורים חיצוניים==
* [http://www.george-orwell.org/The_Road_to_Wigan_Pier/0.html הדרך לרציף ויגן], הטקסט המלא (אנגלית)
* [http://www.phil.uu.nl/~yoad/orwell/index.html מתחת לאף שלך - דביר 2005. מבחר מאמרים מאת ג'ורג' אורוול.]

קטגוריה:ערכים שבהם תבנית בריטניקה אינה מתאימה
קטגוריה:כתבי ג'ורג' אורוול
קטגוריה:אוטוביוגרפיות
קטגוריה:ספרי 1937
מחווה לקטלוניה

"מחווה לקטלוניה" (באנגלית: Homage to Catalonia) הוא ספר מאת ג'ורג' אורוול שפורסם בשנת 1938.

הספר מחווה לקטלוניה כולל את חוויותיו של אורוול מהשתתפותו בלחימה נגד הפשיסטים במלחמת האזרחים בספרד. אורוול היה חייל מיליציית POUM המרקסיסטית, והספר גם כולל תיעוד של המאבק העקוב מדם שהתנהל בתוך המחנה הרפובליקני עצמו. במאבק פנימי זה נלחמו הקומוניסטים ואנשי משמרות ההסתערות באנרכיסטים ובמרקסיסטים שהתנגדו לקומוניזם הסובייטי.

הספר נדחה על ידי המו"ל ויקטור גולאנץ, עד אז המו"ל הקבוע של אורוול, ופורסם לבסוף על ידי הוצאת פרד וורבורג, שהייתה אז קטנה למדי. המהדורה הראשונה של הספר נמכרה רק ב-700 עותקים, אך כיום הוא נחשב לאחד התיאורים החזקים של מלחמת ספרד ולמסמך חשוב על התפתחותו הפוליטית של אורוול עצמו, בעיקר כאיש שמאל רדיקלי אנטי-סטליניסטי. וורבורג היה גם המו"ל שהסכים להוציא לאור את חוות החיות של אורוול, לאחר שהספר נדחה מסיבות פוליטיות על ידי מספר הוצאות אחרות באנגליה.

הספר תורגם במלואו לעברית לראשונה רק בשנת 2012 בהוצאת עם עובד הגם שקטעים ממנו הופיעו בעברית עוד קודם לכן באוסף "מתחת לאף שלך" (דביר 2005) הכולל מבחר מאמרים מאת ג'ורג' אורוול. אוסף זה כולל גם את המאמר "מבט אחורה על מלחמת ספרד" (1943), מאמר החופף במידת מה לנושאי "מחווה לקטלוניה".

== לקריאה נוספת ==
* ג'ורג' אורוול, מחווה לקטלוניה, ספרית אפקים, עם עובד, 2012
==קישורים חיצוניים==

* [http://www.george-orwell.org/Homage_to_Catalonia/0.html הומאז' לקטלונה], הטקסט המלא (אנגלית)
* [http://www.phil.uu.nl/~yoad/orwell/index.html "מתחת לאף שלך" - דביר 2005. מבחר מאמרים מאת ג'ורג' אורוול]
* [http://www.am-oved.co.il/מחווה_לקטלוניה על הספר באתר עם עובד]
* 
* 

קטגוריה:כתבי ג'ורג' אורוול
קטגוריה:מלחמת האזרחים בספרד
קטגוריה:ספרי 1938
קטגוריה:ספרי היסטוריה
קטגוריה:אוטוביוגרפיות
קטגוריה:ספרי ספרית אפקים
קטגוריה:ספרים שהוחרמו על ידי ממשלים